கேள்வி: கருச்சிதைவு - வகைகள் என்பது என்ன?
பதில்: கருச்சிதைவின்போது ஏற்படும் சில நிலைகள் கருப்பம் தொடர்ந்து தங்காது என்பதைக் காட்டி நிற்கும். * ''வெறுமையான பை'' என்பது கருப்பம் தரிப்பதற்கான எல்லா வகையான விருத்திகளும் நடைபெற்றிருக்கும் வேளை, பனிக்குடம் (gestational sac) முளையம் இல்லாது வெறுமையாக இருத்தல். * குழந்தை வெளியேற ஆயத்தமாகும் நிலையில் திறக்க வேண்டிய ''கருப்பை வாய்ப்பகுதி முதலிலேயே திறந்து கொள்ளல்''. * கருத்தரிப்பு ஏற்பட்ட எல்லா புதிய இழையங்களும் கருப்பையிலிருந்து வெளியேறி விடல் ''முழுமையான கருச்சிதைவு'' எனப்படும். அப்படி முழுமையாக அல்லாமல் ஒரு பகுதி இழையம் வெளியேற்றப்பட்டு இருப்பின் அந்நிலை ''முழுமையற்ற கருச்சிதைவு'' எனப்படும். * சிலவேளைகளில் முளையம் அல்லது முதிர்கரு இறந்த பின்னரும் கருச்சிதைவு வெளிக் காட்டப்படாமல் இருக்கும். அப்படியானால் அது ''பிந்திய அல்லது மறை கருச்சிதைவு'' (delayed or missed abortion) எனப்படும். கருச்சிதைவினால் வேறு சில சிக்கலான நிலைகளும் ஏற்படுவதுண்டு. * ''அழுகல் அல்லது தொற்று கருச்சிதைவு'' என்பது முழுமையற்ற/ பிந்திய/ மறை கருச்சிதைவின்போது இழையங்கள் தொற்றுநோய்க்கு உட்படல். இதனால் தொற்றானது பரவி தாய் உயிருக்கேகூட ஆபத்தை விளைவிக்கலாம். * ''மீண்டும் மீண்டும் வரும் கருச்சிதைவு'' (RPL - recurrent pregnancy loss) என்பது தொடர்ந்து மூன்று தடவைகள் கருச்சிதைவு நிகழ்வதாகும். கருத்தரிப்பு ஒன்று ஏற்பட்ட பின்னர் கருச்சிதைவு நிகழும் வீதம் 15%, என்றால், தொடர்ந்து இரண்டாவது கருச்சிதைவு நிக்ழவதற்கான நிகழ்தகவு 2.25% உம் மூன்றாவது தொடர் கருச்சிதைவுக்கான நிகழ்தகவு 0.34% ஆகவும் இருக்கும். மீண்டும் மீண்டும் வரும் கருச்சிதைவு நிகழும் சந்தர்ப்பம் 1% என்று அறியப்பட்டுள்ளது. இரண்டு கருச்சிதைவு தொடர்ந்து நடைபெற்ற பெண்களில் 85% மானோருக்கு மூன்றாவது கருத்தரிப்பு நல்ல முறையில் இருப்பதாக அறியப்பட்டுள்ளது.